**SÚŤAŽNÉ PODKLADY**v zmysle Usmernenie Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020, aktualizácia č.4

1. **Identifikácia obstarávateľa:**

**Názov organizácie:** ROTAX-ARCH spol. s r.o.

**IČO:** 36 472 182

**DIČ:** 2020025139

**Sídlo organizácie:** Fidlíkova 3, 066 01 Humenné

**Internetová adresa:** -

**Kontaktné miesto:** ROTAX-ARCH spol. s r.o., Fidlíkova 3, 066 01 Humenné

**Kontaktné osoby:**

**Meno a priezvisko:** Mgr. Roman Mikušinec

**Telefón:** 0908 93 46 80

**e-mail:** roman.mikusinec@cvo.sk

1. **Postup:**

Zákazka v zmysle Usmernenie Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020, aktualizácia č.4

1. **Druh zákazky:**

Stavebné práce.

1. **Predpokladaná hodnota zákazky:**

204 095,34 EUR bez DPH.

1. **Názov zákazky:**

Stavebné úpravy maštale pre voľné ustajnenie HD p.č.164, k.ú. Pčoliné, okr. Snina

1. **Opis zákazky:**

Predmetom zákazky je realizácia stavebných prác v rámci projektu: Stavebné úpravy maštale pre voľné ustajnenie HD p.č.164, k.ú. Pčoliné, okr. Snina, v zmysle projektovej dokumentácie a v rozsahu výkazu výmer.

Obstarávateľ podrobným opisom predmetu zákazky (projektovou dokumentáciou a výkazom výmer) stanovil minimálne požiadavky, ktoré požaduje dodržať pre daný predmet zákazky. V prípade, že obstarávateľ použil v rámci opisu predmetu zákazky (projektovou dokumentáciou a výkazom výmer) konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, môže uchádzač predložiť ponuku i na technický a funkčný ekvivalent.

**2. CPV slovník:**

Hlavný predmet

Hlavný slovník: 45213240-7

Lokalita: č. parc. č. C KN 164; E KN 2492, k.ú., Pčoliné okr. Snina

Rozsah stavebných prác: v rozsahu výkazu výmer a projektovej dokumentácie, ktorá tvorí neoddeliteľnú súčasť týchto súťažných podkladov

Záručná doba: 60 mesiacov

1. **Miesto dodania diela:**

č. parc. č. C KN 164; E KN 2492, k.ú., Pčoliné okr. Snina

1. **Rozsah predmetu zákazky:**

Podľa Opisu uvedeného v bode 6 a príloh k tejto výzve.

1. **Rozdelenie zákazky obstarávania na časti:**

NIE.

Zákazku nie je možné rozdeliť na menšie časti, nakoľko sa jedná o jeden stavebný objekt s realizáciou stavebných prác, ktoré na seba vzájomne úzko nadväzujú.

1. **Možnosť predloženia variantných riešení:**

Nepovoľuje sa.

1. **Typ zmluvy, ktorá bude výsledkom verejného obstarávania:**

Verejný obstarávateľ uzatvorí s úspešným uchádzačom Zmluvu o dielo podľa § 536 a nasl. zákona č. 513/1991 Zb. Obchodného zákonníka v znení neskorších predpisov.

Zmluva o dielo nadobudne platnosť dňom jej podpisu oboma zmluvnými stranami a účinnosť po splnení odkladacej podmienky, ktorá spočíva v tom, že dôjde k schváleniu procesu obstarávania. V prípade neschválenia procesu obstarávania poskytovateľom nenávratného finančného príspevku si verejný obstarávateľ vyhradzuje právu využiť inštitút odkladacej podmienky a následne zmluvu anulovať.

Požiadavky verejného obstarávateľa uvedené v návrhu Zmluvy o dielo sú pre uchádzača záväzné.

Návrh Zmluvy o dielo tvorí prílohu č. 5 výzvy na predkladanie ponúk.

1. **Trvanie zmluvy:**

Lehota na dokončenie predmetu zákazky je do 8 mesiacov odo dňa prevzatia staveniska.

1. **Hlavné podmienky financovania a platobné podmienky alebo odkaz na dokumenty, v ktorých sa uvádzajú:**

Predmet zákazky bude financovaný z rozpočtu: a z prostriedkov poskytnutých v rámci Operačného programu Program rozvoja vidieka 2014-2020: výzva číslo 52/PRV/2022, opatrenie: 4, podopatrenie 4.1.

Úhrada faktúry bude realizovaná bezhotovostným prevodom v zmysle platných prepisov. Splatnosť faktúr bude 30 dní.

Ďalšie podmienky týkajúce sa financovania predmetu zákazky sú uvedené v návrhu Zmluvy o dielo.

1. **Označenie, či realizovanie služby je podmienené osobitným povolením (napr. licenciou, autorizáciou a pod.):**

NIE.

1. **Osobitné povolenie, licencia, autorizácia a pod.:**

-

1. **Označenie, či sa vyžaduje uviesť mená a odbornú kvalifikáciu osôb zodpovedných za plnenie zmluvy:**

-

1. **Obhliadka miesta realizácie miesta poskytnutia služby:**

Nie je potrebná.

1. **Lehota na predkladanie ponúk a označenie ponúk:**

do 28.09.2022 do 09:00 hod.

Ponuky je potrebné doručiť elektronicky prostredníctvom systému Josephine.

Uchádzač môže predložiť len jednu ponuku. Ponuky sa predkladajú v slovenskom jazyku. Doklady a dokumenty uchádzača musia byť v slovenskom, resp. v českom jazyku. Ak má uchádzač sídlo mimo územia Slovenskej republiky a nemá možnosť predložiť ponuku priamo v slovenskom jazyku/českom jazyku, doklady a dokumenty musia byť predložené v pôvodnom jazyku a súčasne musia byť úradne preložené do slovenského jazyka. Preklady dokladov musia byť úradne opatrené okrúhlou pečiatkou, vyhotovené úradnými prekladateľmi. V rámci Obstarávania bude posúdená verzia Ponuky v slovenskom jazyku, resp. v českom jazyku.

Ponuka a všetky jej prílohy, nemôžu byť v deň odoslania Ponuky Obstarávateľovi staršie ako 3 mesiace.

1. **Dátum a miesto otvárania a hodnotenia súťažných ponúk:**

Otváranie ponúk sa uskutoční: 28.09.2022 o 12:00 hod.

Miesto: ROTAX-ARCH spol. s r.o., Fidlíkova 3, 066 01 Humenné.

Otvárania súťažných ponúk sa môžu zúčastniť všetci uchádzači, ktorí predložili súťažnú ponuku v lehote na predkladanie ponúk.

Vyhodnotenie ponúk sa uskutoční dňa 28.09.2022 o 13:00 na adrese: ROTAX-ARCH spol. s r.o., Fidlíkova 3, 066 01 Humenné. Hodnotenie ponúk je neverejné.

1. **Podmienky účasti a dokumenty požadované obstarávateľom:**

**Nižšie predkladané dokumenty a doklady nesmú byť staršie ako tri mesiace od vyhlásenia výzvy na predkladanie ponúk. Požaduje sa predložiť originály alebo úradne overené kópie dokladov preukazujúcich splnenie osobnostného postavenia:**

* 1. Uchádzač predloží originál alebo úradne overenú fotokópiu dokladu, že nie je v konkurze, likvidácii, reštrukturalizácii a nie je voči nemu vedené exekučné konanie. Príslušnú podmienku preukáže doloženým potvrdením príslušného súdu. Príslušný doklad byť starší ako tri mesiace od vyhlásenia výzvy na predkladanie ponúk.
	2. Uchádzač predloží originál alebo úradne overenú fotokópiu dokladu, že neporušuje zákaz nelegálnej práce a nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov. Príslušnú podmienku preukáže doloženým potvrdením príslušného Inšpektorátu práce. Príslušný doklad byť starší ako tri mesiace od vyhlásenia výzvy na predkladanie ponúk.
	3. Uchádzač predloží originál alebo úradne overenú fotokópiu dokladu, že ani jeho štatutárny orgán, ani žiadny člen štatutárneho orgánu, ani žiadny člen dozornej rady, ani prokurista nie je právoplatne odsúdení za trestný čin podvodu, za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe, trestné činy súvisiace s terorizmom alebo spojené s teroristickými aktivitami, využívanie detskej práce alebo iných foriem obchodovania s ľuďmi. Príslušnú podmienku preukáže doloženým potvrdením výpisu z registra trestov pre vyššie uvedené osoby (štatutárne osoby a ich členovia, členovia dozornej rady, prokuristi) a zároveň preukáže doloženým potvrdením výpisu z registra trestov pre právnickú osobu. Príslušný doklad byť starší ako tri mesiace od vyhlásenia výzvy na predkladanie ponúk.
	4. Uchádzač predloží originál alebo úradne overenú fotokópiu dokladu o oprávnení dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu zákazky. Príslušnú podmienku preukáže doloženým potvrdením výpisu z obchodného registra, živnostenského registra, resp. iným dokladom dostatočne preukazujúcim oprávnenie realizovať predmet Zákazky. Príslušný doklad byť starší ako tri mesiace od vyhlásenia výzvy na predkladanie ponúk.

Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v  bodoch 20.1 až 20.4 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu. Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

Požadované dokladovanie podmienok osobnostného postavenia (bod 20.1 až 20.4) je možné nahradiť čestným vyhlásením alebo vyhlásením o zaregistrovaní sa a platnej registrácii v zozname hospodárskych subjektov vedených Úradom pre verejné obstarávanie (ďalej len „ÚVO“), pričom na požiadanie poskytne prijímateľovi doklady (nie staršie ako 3 mesiace od vyhlásenia výzvy na predkladanie cenovej ponuky), ktoré čestným vyhlásením nahradil. Uchádzač, ktorý sa umiestni na prvom mieste poradia predloží dokumenty podľa bodu 20.1 až 20.4 obstarávateľovi ešte pre pred podpisom zmluvy do piatich pracovných dní odo dňa doručenia žiadosti obstarávateľa na predloženie dokumentov, ak obstarávateľ neurčil dlhšiu lehotu. Ak uchádzač umiestnení na prvom mieste poradia nedoručí doklady v stanovenej lehote, jeho ponuka nebude prijatá a ako úspešný bude vyhodnotený uchádzač, ktorý sa umiestnil ako druhý v poradí. V takom prípade o postupuje rovnako ako pri uchádzačovi umiestnenom na prvom mieste poradia.

**Nižšie predkladané dokumenty a doklady nesmú byť staršie ako tri mesiace od vyhlásenia výzvy na predkladanie ponúk. Požaduje sa predložiť originály alebo úradne overené kópie dokladov preukazujúcich splnenie finančného a ekonomického postavenia, technickej spôsobilosti alebo odbornej spôsobilosti:**

* 1. Uchádzač predloží referencie a to od jedného alebo niekoľkých užívateľov stavieb, ktorým preukáže za predchádzajúcich 5 rokov uskutočnenie stavebných prác obdobného charakteru v sume nie nižšej, ako je predpokladaná hodnota stavebnej investície s toleranciou - 5 % z predpokladanej hodnoty zákazky (PHZ: 342 542,99 Eur bez DPH). Za stavebné práce obdobného charakteru obstarávateľ považuje všetky pozemné a inžinierske stavby. V referenciách bude obstarávateľ akceptovať aj jednu referenciu, ak preukáže realizáciu stavebných prác v hodnote aspoň 95% PHZ alebo najmenej dve referencie, ak každá z nich preukáže realizáciu stavebných prác v hodnote aspoň 70% PHZ. Obstarávateľ bude akceptovať aj referencie na stavebné práce, na ktorých sa uchádzač podieľal ako subdodávateľ. V takýchto prípadoch predkladá uchádzač aj fotokópiu zmluvy, na základe ktorej bola príslušná investícia vzťahujúca sa k referenciám realizovaná. V prípade vystavených referencií od jedného užívateľa sa suma zákazky nevzťahuje na jednu investíciu. Od jedného užívateľa môže uchádzač predložiť referencie na niekoľko stavebných objektov, ktoré uskutočnil v predchádzajúcich piatich rokoch. Referencie nemôžu byť v deň odoslania ponuky obstarávateľovi staršie ako 5 rokov. Obstarávateľ akceptuje fotokópiu referencií z údajov o hospodárskom subjekte vedených v informačných systémoch ÚVO podľa ZVO v registri – Evidencia referencií.

Potenciálny dodávateľ môže predbežne nahradiť doklady na preukázanie splnenia podmienok účasti technickej spôsobilosti alebo odbornej spôsobilosti čestným vyhlásením, pričom na požiadanie poskytne obstarávateľovi doklady (v lehote nie staršie ako 3 mesiace od vyhlásenia výzvy na predkladanie cenovej ponuky), ktoré čestným vyhlásením nahradil. Uchádzač, ktorý bude vyhodnotený ako úspešný je povinný pred podpisom zmluvy predložiť všetky doklady, ktoré predbežne nahradil čestným vyhlásením. Uchádzač doručí doklady obstarávateľovi do piatich pracovných dní odo dňa doručenia žiadosti, ak obstarávateľ neurčil dlhšiu lehotu. Ak uchádzač umiestnení na prvom mieste poradia nedoručí doklady v stanovenej lehote, jeho ponuka nebude prijatá a ako úspešný bude vyhodnotený uchádzač, ktorý sa umiestnil ako druhý v poradí. V takom prípade o postupuje rovnako ako pri uchádzačovi umiestnenom na prvom mieste poradia.

1. **Lehota viazanosti ponúk:**

do 31. marca 2023

1. **Adresa, na ktorú sa majú ponuky doručiť**

Kompletné a ocenené ponuky je potrebné doručiť elektronicky prostredníctvom systému Josephine.

1. **Kritériá na hodnotenie ponúk a ich uplatnenie:**

Kritérium: najnižšia cena spolu bez DPH

1. **Mena a ceny uvádzané v ponuke**

Cena musí byť stanovená podľa § 3 zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. NR SR č.18/1996 Z. z. o cenách v znení neskorších predpisov.

Uchádzačom navrhovaná cena bude vyjadrená v Eurách bez DPH. Cenová ponuka v inej mene ako EURO musí byť prepočítaná na EURO. Výšku ceny ponuky uchádzač prepočíta kurzom Národnej banky Slovenska (ďalej len „NBS“) platným v deň vypracovania cenovej ponuky a prepočet potvrdí svojim podpisom.

1. **Ekonomicky najvýhodnejšia ponuky – kritériá a ich relatívna váha:**

- -

1. **Obsah ponuky:**

Súťažné ponuka predložená uchádzačom bude obsahovať:

1. Identifikačné údaje uchádzača v rozsahu: obchodné meno a sídlo uchádzača, IČO, telefón, mail.
2. Dokladovanie podmienok účasti podľa bodu 20 tejto výzvy.
3. Návrh na plnenie kritérií hodnotenia
4. Rozpočet členený podľa položiek v papierovej a v elektronickej podobe, na pamäťovom médiu vo formáte, ktorý umožňuje vyhľadávanie a spracovávanie údajov. Jednotlivé rozpočtové položky budú uvedené s 9-miestnym kódom podľa katalógu stavebných prác s uvedením databázy, v akej bol vypracovaný rozpočet (napr. ODIS, Cenekon, a pod.).
5. Návrh zmluvy podpísaný uchádzačom

Informácia o podmienky týkajúce sa predloženia ponuky:

1. Ponuky bude podpísaná Štatutárnym orgánom Uchádzača alebo osobou splnomocnenou na takýto úkon.
2. Pokiaľ ponuku predkladá splnomocnená osoba bude k ponuke priložený originál alebo úradne overená fotokópia plnomocenstva, na konanie; plnomocenstvo musí obsahovať identifikačné údaje Uchádzača a splnomocnenej osoby, jednoznačné vymedzenie úkonov, na ktoré sa plná moc udeľuje, úradne overený podpis Štatutárneho orgánu Uchádzača a deň udelenia plnomocenstva.
3. odtlačok pečiatky Uchádzača
4. dátum vyhotovenia Ponuky
5. **Vysvetlenie**

V prípade potreby vysvetlenia údajov uvedených vo výzve na predkladanie ponúk, môže požiadať ktorýkoľvek zo záujemcov o ich vysvetlenie priamo u kontaktnej osoby prostredníctvom systému Josephine

Obstarávateľ, ak je to nevyhnutné, môže doplniť informácie uvedené vo výzve na predkladanie ponúk, ktoré preukázateľne súčasne oznámi všetkým známym záujemcom, najneskôr 3 dni pred uplynutím lehoty na predkladanie ponúk.

1. **Ďalšie informácie obstarávateľa:**

Upozorňujeme, že proces obstarávania sa riadi spôsobom a postupmi v zmysle Usmernenie Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020, aktualizácia č.4

Do hodnotenia podľa kritéria na vyhodnotenie ponúk budú zaradení len tí uchádzači, ktorí splnia podmienky účasti uvedené v bode 20. tejto výzvy a dodržia všetky požiadavky verejného obstarávateľa na predmet zákazy a obsah ponuky uvedenej v tejto výzve.

Od úspešného uchádzača bude obstarávateľ vyžadovať, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch (v prípade fyzickej osoby: meno, priezvisko, adresa pobytu, identifikačné číslo alebo dátum narodenia, v prípade právnickej osoby: obchodné meno alebo názov, sídlo, identifikačné číslo), údaje o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia a preložil čestné vyhlásenie podpísané osobou oprávnenou konať za uchádzača, že subdodávatelia spĺňajú podmienky účasti osobnostného postavenia.

Obstarávateľ neuzavrie zmluvu s uchádzačom, ktorý má povinnosť zapísania do registra partnerov verejného sektora a nie je zapísaný v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Obstarávateľ si vyhradzuje právo zrušiť použitý postup zadávania zákazky vtedy, ak sa zmenili okolnosti, za ktorých sa vyhlásilo obstarávanie. Obstarávateľ si vyhradzuje právo neprijať ani jednu ponuku z predložených ponúk v prípade, že predložené ponuky nebudú výhodné pre obstarávateľa alebo budú v rozpore s finančnými možnosťami obstarávateľa.

Ponuky uchádzačov musia byť vypracované v rozsahu a forme podľa požiadaviek obstarávateľa stanovených v tejto výzve a jej prílohách. Všetky výdavky spojené s prípravou, predložením dokladov a predložením ponuky znáša výhradne uchádzač bez finančného nároku voči obstarávateľovi. Obstarávateľ v lehote do 5 pracovných dní od vyhodnotenia ponúk oznámi všetkým uchádzačom výsledok ich vyhodnotenia. Úspešnému uchádzačovi oznámi, že jeho ponuku prijíma, ostatným uchádzačom oznámi, že sú neúspešní.

Humenné, 21. augusta 2022

Meno a podpis zodpovednej osoby:

 Mgr. Roman Mikušinec

 osoba poverená VO